כ-600 צופים מילאו את אולם הספורט בעפרה עד אפס מקום וסיפקו אווירה ססגונית וצבעונית במיוחד.למרות לוח הזמנים העמוס של הקבוצה ורגע לפני התחלת משחקי הפלייאוף הגיעה הקבוצה בהרכב מלא לראשונה לבנימין כחלק מהפעילות הענפה של המועדון למען הקהילה וכחלק משיתוף הפעולה עם מחלקת הספורט של בנימין הנפרס לאורך כל השנה.
שחקני הפועל בנק יהב ירושלים התמודדו מול נבחרת בנימין בהשתתפות ראש המועצה אבי רואה, סיו"ר המועצה ישראל גנץ, מנכ"ל המועצה מעוז ביגון, מח"ט בנימין ישראל שומר, מפקח משרד הספורט שי שטרית ועוד במספר משחקי ראווה חגיגיים שהוקדשו למען ילדי לב בנימין, ילדים בעלי צרכים מיוחדים.
אל טקס הצגת השחקנים עלו שחקני שתי הקבוצות לפרקט מלויים בילדי לב בנימין הנרגשים לקול תשואות הקהל. לאחר מכן נערך טקס קצר בו נשאו דברים ראש המועצה אבי רואה, מנכ"ל הפועל בנק יהב ירושלים גיא הראל, קפטן הקבוצה יותם הלפרין, מנהל עמותת לב בנימין יעקב שטריגלר, מנהלת מתנ"ס בנימין יעל כהן ומנהל מחלקת הספורט בבנימין זאבי המאיר.
במסגרת משחקי הראווה התחרו שחקני שתי הקבוצות בתחרויות קליעה ממספר עמדות, קו העונשין, קליעות ל-3 נקודות וממחצית המגרש. מי שכיכבו בתחרויות הקליעה היו דונטה סמית שקלע ממחצית המגרש וליאור אליהו שקלע במשך מספר דקות מקו העונשין ללא החטאה.
עם סיום משחקי הראווה ירד הקהל לפרקט לצילומים ולקבלת חתימות משחקני הקבוצה ומהמאמן דני פרנקו.
טורניר הסטריטבול 3*3 המסורתי של בנימין החל בשעות הצהריים המקומות ונטלו בו חלק עשרות קבוצות המורכבות מילדים, בני נוער ומבוגרים. הטורניר התקיים במתחם הספורט בישוב עפרה.
קפטן הפועל בנק יהב ירושלים,יותם הלפרין:" תמיד כיף לקבל כל-כך הרבה אהבה.הפעילות הקהילתית של הפועל בנקיהב ירושלים היא חלק מרכזי ברוח המועדון.זוהי זכות גדולה בשבילי באופן אישי וכמובן של כל חבריי לקבוצה להיות חלק מזה. באנו להעניק לילדי לב בנימין ולכל הילדים ובני משפחותיהם וקיבלנו מהם בחזרה המון חום ואהבה זה נותן לנו לא פחות מאשר שזה נותן להם.אנו שמחים מאוד שיצא לנו להגיע לבנימין ולשמח את האוהדים שלנו" .
מנהל מחלקת הספורט בבנימין, זאבי המאיר:" אירוע סטריטבול בנימין הינו חוויית כדורסל ייחודית הצוברת תאוצה משנה לשנה. מאות ילדים, נוער ובוגרים לקחו חלק כשחקנים וכצופים בטורניר ואנו פועלים להגדלת הטורניר ולשיתוף קבוצות נוספות בשנה הבאה. תודה גדולה להפועל "בנק יהב"ירושלים על שהיו שותפים עמנו באירוע החגיגי הזה אשר הינו חלק משיתוף פעולה ארוך בין מטה בנימין להפועל ירושלים, היה מרגש מאוד לראות את השמחה על פניהם של הילדים וזה יותר חשוב מהכול. מועצה איזורית מטה בנימין ומתנ"ס בנימין ימשיכו לפעול לשדרוג תשתיות ופעילויות הספורט לרווחת תושבי בנימין ולשמירה על בריאותם."